অর্ডোভিশিয়ান
অর্ডোভিশিয়ান হল পুরাজীব মহাযুগের দ্বিতীয় যুগ। এর সময়সীমা ছিল থেকে কোটি বছর আগে পর্যন্ত। এর পূর্ববর্তী যুগ ক্যাম্ব্রিয়ান এবং পরবর্তী যুগ সিলুরিয়ান। ১৮৭৯ খ্রিঃ বিজ্ঞানী অ্যাডাম সেজউইক এবং রডারিক মার্চিসন এই সময়কালের পাথরগুলিকে যথাক্রমে ক্যাম্ব্রিয়ান ও সিলুরিয়ান যুগের অন্তর্ভুক্ত বলে দাবি করলে বিবাদের সূচনা হয়। এই বিবাদ নিরসনের জন্য অন্যতম কেল্টীয় উপজাতি "অর্ডোভিশি"-দের নামানুসারে চার্লস ল্যাপওয়ার্থ নতুন একটি ভূতাত্ত্বিক যুগের ধারণা দেন। ল্যাপওয়ার্থ বুঝেছিলেন, বিতর্কিত পাথরের স্তরে প্রাপ্ত জীবাশ্মগুলি পূর্বোক্ত দুই যুগের কোনোটার সাথেই পুরোপুরি খাপ খায় না। যুক্তরাজ্যে চটজলদি অর্ডোভিশিয়ান যুগের স্বীকৃতি না মিললেও অবশিষ্ট বিশ্ব অবিলম্বেই এই ধারণা স্বীকার করে নেয়। ১৯৬০ খ্রিঃ অর্ডোভিশিয়ান আনুষ্ঠানিকভাবে আন্তর্জাতিক স্বীকৃতি লাভ করে। সে'বছর আন্তর্জাতিক ভূতত্ত্ব কংগ্রেস এটিকে পুরাজীব মহাযুগের অন্যতম যুগ হিসেবে নথিভুক্ত করে।
প্যালিওজোয়িক
পালিওজোয়িক মহাযুগের প্রারম্ভিকভাগের দুইটি যুগ অর্ডোভিশিয়ান ও সিলুরিয়ান উষ্ণ গ্রিনহাউসের যুগ ছিল এবং এসময় সমুদ্রপৃষ্ঠের উচ্চতা সর্বোচ্চ ছিল (বর্তমানের থেকে ২০০ মিটার উচ্চতায়); উষ্ণ জলবায়ু ৩০ মিলিয়ন বছরের শীতল আদিম পালিওজোয়িক আইসহাউস যুগ দ্বারা বাধাগ্রস্ত হয় এবং এই যুগ ৪৪৫ মিলিয়ন বছর পূর্বে অর্ডোভিশিয়ান যুগের শেষের দিকে হুরোনিয়ান হিমবাহের চূড়ান্ত রূপে পৌঁছে দেয়।